രോഗികള്ക്ക് സാന്ത്വനമായി പൂര്വ്വ വിദ്യാര്ത്ഥി വാട്സ് ആപ് കൂട്ടായ്മ മാവേലിക്കര: രോഗികള്ക്ക് സാന്ത്വനമായി മാവേലിക്കര ഗവ.ബോയ്സ് എച്ച്.എസ്.എസിലെ പൂര്വ്വ വിദ്യാര്ഥികളുടെ വാട്സ് ആപ് കൂട്ടായ്മ. സ്കൂളിലെ എച്ച്.എസ്.എസ് വിഭാഗത്തിലെ ആദ്യ ബാച്ചുകാരായ വിദ്യാര്ത്ഥികളുടെ കൂട്ടായ്മയാണ് മൂന്നു രോഗികള്ക്ക് സഹായമെത്തിച്ചത്. വൃക്കരോഗിയായ മാവേലിക്കര പടിഞ്ഞാറേ നട വാളക്കോട്ട് വീട്ടില് ഷിബു, ക്യാന്സര് രോഗിയായ തട്ടാരമ്ബലം മറ്റം വടക്ക് പനച്ചിത്തറയില് രജിത് രാജു, പേശീക്ഷയം മൂലം വര്ഷങ്ങളായി വീല്ചെയറില് ജീവിതം തള്ളി നീക്കുന്ന ചെട്ടികുളങ്ങര ഈരേഴ വടക്ക് നിര്മിതി കോളനിയില് വിനീത ഭവനത്തില് വിനീത എന്നിവര്ക്കാണ് ധനസഹായം നല്കിയത്. ധനസഹായ വിതരണം മാവേലിക്കര സി.ഐ സി.ശ്രീജിത്ത് ഉദ്ഘാടനം ചെയ്തു. മുരുകന്, പ്രദീപ്, രാഖി, സജീവ് എന്നിവര് പങ്കെടുത്തു. 20042006 ബാച്ചിലെ വിദ്യാര്ത്ഥികള് ചേര്ന്ന് 2018 ലാണ് വാട്സ് ആപ് കൂട്ടായ്മ ആരംഭിച്ചത്. സമൂഹത്തില് രോഗങ്ങളാല് ദുരിതമനുഭവിക്കുന്നവരെ കണ്ടെത്തി സഹായമെത്തിക്കാനാണ് കൂട്ടായ്മയുടെ തീരുമാനമെന്ന് ഭാരവാഹികള് പറഞ്ഞു.